text: Tid til sunde mellemmåltider
  04 januar 2010 kl. 16.23
  Nu er det tid til mellemmåltider på Sygehus Sønderjylland Aabenraa. 
  Mellemmåltiderne gør sit intog ved hjælp af en madvogn som både har lidt sødt, lidt grønt og andet let, som skal køres rundt til patienterne på sygehuset, det skriver jv.dk
  Bag ideen til mellemmåltidsvognen står Lone Dalvig, servicechef for sygehusets køkkenservice:
   
   - Patienter har ofte nedsat appetit og derfor svært ved at få den nødvendige energi, fordi de ikke kan spise en hel portion ved hovedmåltiderne. Derfor er det vigtigt at spise indimellem. Det kan vi med mellemmåltidsvognen nu bedre hjælpe patienterne til, siger hun til jv.dk
   
  Man håber at man ved hjælp af madvognen kan nedsætte indlæggelsesdagene.
  